
Cine vrea scindarea BOR prin secularizarea Patriarhiei Române? 


Biserica Ortodoxă Română este cea mai puternică instituție din România și cea mai iubită de către români, conform 
sondajelor de opinie din ultimii ani. Evident că această valorizare în inimile românilor a Bisericii Ortodoxe 

deranjează pe multă lume ateee din interior și exterior. Asaltul extern din partea ong-urilor progresiste și a unor 
interese străine nu a reușit să lovească prestigiul BOR, așa că s-a început demantelarea din interior, cu ajutorul unor 
”cârtițe”, care folosesc în general un limbaj complicat și alambicat, dar sunt goi sufletește pe dinlăuntru și nu au 

absolut nimic cu credinţa și religiozitatea practicantă. În acest context am fost șocat la propriu, ca mirean ortodox, 

când am citit comunicatul Cancelariei Sfântului Sinod al Bisericii Ortodoxe Române, care este scris în stilul gregar și AN 


superficial al lui Vasile Bănescu, purtătorul de cuvânt al Patriarhiei Române, care în ultimul timp s-a autoproclamat 
promotorul ideilor "progresiste” absconse din biserica noastră, în rând cu duhul secularismului și lumescului 
contemporan. Mai mult, consider că este foarte grav ca un laic din biserică să aibă influenţă și putere mai mare 
decât ierarhii: episcopii și mitropoliţii. De-a lungul anilor am sentimentul că mireanul Vasile Bănescu este cel care 
reprezintă BOR, nu episcopii, mitropoliţii și patriarhul. După 34 de ani de la revoluţie, un mirean și un laic vorbește 
tot mai des și mai răspicat public, dă directive, parcă în numele ierarhilor, ceea ce nu este firesc și nici statutar în 
biserica noastră creştină apostolică, unde episcopul este vasul și păstorul care împărtășește poporului credincios 
sfințenia Harulului Domnului Nostru Iisus Hristos. Mai mult, comunicatul Cancelariei BOR dat publicităţii recent m- 
a uimit din punct de vedere al legalității. Parcă este decupat din comunicatele secretariatului pentru culte al 
ultimului guvern comunist, Constantin Dăscălescu din 1989. 


Se vorbește în comunicat despre lucruri extrem de grave din punctul de vedere al celor ca Vasile Bănescu, fapt ce 
aduce sminteală - poate asta s-a dorit - în rândul credincioșilor ortodocși: "încălcarea ordinii statutare a Bisericii și 
tulburarea păcii din viaţa Bisericii şi a societăţii prin acte de răzvrătire, indisciplină şi presiune publică vor fi 
înscrise pe ordinea de zi a viitoarei şedinţe a Sfântului Sinod.” Se face referire în comunicat, extrem de dur și în 
același timp nedrept, la o petiție a susținătorilor înființării Mitropoliei Tomisului și, mai ales, la IPS Teodosie, care 
de mult dorește reînființarea acestei eparhii apostolice. Despre reînfiinţarea Mitropoliei Tomisului am mai scris. 
Cererea mi se pare îndreptățită canonic și moral. Mitropolia Tomisului este o eparhie apostolică ce se leagă de 
apostolatul Sf. Andrei și de primul conciliu de la Niceea din 325, unde a participat mitropolitul Marcus al Tomisului 
"şi a lui ceată” la cererea împăratului Constantin cel Mare. E firesc, moral, normal, canonic și cum doriţi să spuneţi 
ca cea mai veche mitropolie apostpolică de pe teritoriul României, cea a Tomisului, să fie reînființată. Iar cererea din 
comunicatul Cancelariei Sfântului Sinod a BOR este o distopie marca Vasile Bănescu, strigătoare la cer, pentru că în 
primul rând încalcă Constituţia României. Susținătorii reînființării mitropoliei Tomisului au garantat dreptul legal 
la petiție. Constituţia României din 1991 și revizuită în 2003 este foarte clară în privința garantării dreptului la 
petiție sau de a adresa memorii a cetățenilor sau organziaţiilor legal constituite. În Constituţie se prevede: "Art. 51 - 
Dreptul de petiționare (1) Cetăţenii au dreptul să se adreseze autorităţilor publice prin petiţii formulate numai în 
numele semnatarilor. (2) Organizațiile legal constituite au dreptul să adreseze petiții exclusiv în numele colectivelor 
pe care le reprezintă. (3) Exercitarea dreptului de petiționare este scutită de taxă. (4) Autorităţile publice au 
obligația să răspundă la petiţii în termenele și în condiţiile stabilite potrivit legii. În concluzie Sfântul Sinod al BOR 
și nici un organ al statului român nu au dreptul de a ancheta, sancţiona sau a lua măsuri împotriva dreptului la 
petiție sau de a înainta memorii. Este un drept constituțional inalienabil. 


Acuzele nefirești din comunicatul Cancelariei privind posibile "încălcari ale ordinii statutare a Bisericii și tulburarea 
păcii din viața Bisericii și a societăţii prin acte de răzvrătire, indisciplină și presiune publică” nu-și au niciun temei 
legal. Dreptul la petiție este garantat de lege. Cei care au redactat acest comunicat al Cancelariei au produs ei însiși 
"încălcări ale ordinii statutare, acte de răzvrătire și de indisciplină”. Au scris în oglindă ceea ce fac de ceva vreme 
unii la biroul de presă al Patriarhiei. Comunicatul a adus deja prea multă sminteală în rândul poporului ortodox 
român. Creștinii ortodocşi practicanți își pun tot mai mult întrebarea retorică deja: BOR nu mai este condusă de 
episcopi şi Patriarh, ci de laicul Vasile Bănescu? Cei dinainte de 1989 știu că activistul PCR și ofițerul securităţii 
alocaţi pe lângă episcopii și mitropolii erau conducătorii administrativi reali ai eparhiei. La arhiepiscopia Vadului 
Feleacului și Clujului, înainte de 1989, era unul Hoinărescu, un activist comunist dur și prietenul securiștilor, care 
producea teamă preoților și episcopului Herineanu. Să ne fi reîntors la vremurile comuniste de tristă amintire, când 
reprezentantul laic al statului comunisto-securist conducea de fapt eparhia? Nu cred. Ar fi păcat. Consider că nu 
avem nevoie doar de restaurarea mitropoliei apostolice a Tomisului, ci şi de o restaurare a Patriarhiei Române, care 
să fie condusă de călugări ierarhi, nu de mireni atașați de către structurile statului. 

Casa Albă l-a acuzat pe Donald Trump că a făcut comentarii îngrozitoare și dezaxate despre neprotejarea membrilor 

Tudor Gheorghe: Eu sunt fanul limbii române. Mă deranjează excesul și inutilitatea, snobismul unora care folosesc 
cuvinte englezești care să arate nu-știu-ce: e „Repair Shoes”, nu mai sunt cizmari! (https://r3media.ro/tudor-gheorghe- 


limba-romana-exces-snobism-repair-shoes-frizer/) 


Tudor Gheorghe, unul dintre cei mai mari și mai compleţi artiști români în viață, afirmă că pentru el, 


— definirea României... 


Read more » (https://r3media.ro/tudor-gheorghe-limba-romana-exces-snobism-repair-shoes-frizer/) 

noi-romanii/) 


Profesorul universitar Dan Dungaciu consideră că interviul lui Tucker Carlson cu Vladimir Putin este 
„îngrijorător”, pentru că ar putea fi... 

Blocul este o zonă de dezastru economic și politic, incapabilă să reflecte opiniile alegătorilor 
europeni. La câteva zile după referendumul... 

